OzLabs/hebrew-wiki-articles huggingface dataset:
קסאבייר צ'ן

קסאבייר צ'ן (במנדרינית תקנית: 陳昌源/夏維耶, בפין-יין: Xavier Chen; נולד ב-5 באוקטובר 1983 בבריסל שבבלגיה) הוא כדורגלן עבר טאיוואני-בלגי ששיחק בעמדת המגן הימני.

== חיים אישיים ==
צ'ן נולד בבריסל שבבלגיה לאב טאיוואני ולאם צרפתייה. סבו הוא דיפלומט לשעבר המתגורר בטאיוואן. לצ'ן יש תואר שני במשפטים מטעם האוניברסיטה החופשית של בריסל, והוא הכדורגלן הפעיל היחיד באירופה עם תואר כזה.

== קריירת מועדונים ==
=== קורטרייק ===
צ'ן שיחק ברוב שנות ילדותו במחלקת הנוער של אנדרלכט, ובשנת 2003 עבר למחלקת הנוער של קורטרייק. ב-31 באוגוסט 2005 ערך את הופעת הבכורה שלו במועדון במסגרת ליגת המשנה הבלגית, כששיחק 90 דקות בניצחון 2-1 על וירטון במסגרת המחזור הראשון. צ'ן שיחק במועדון במשך שתי עונות, בהן ערך 38 הופעות.

=== מכלן ===
לקראת עונת עבר צ'ן למכלן שעלתה לליגת העל הבלגית, בה גם הפך בהמשך לקפטן. ב-3 באוגוסט 2007 ערך צ'ן את הופעת הבכורה שלו במועדון, כששיחק 90 דקות בהפסד 1-0 לאנדרלכט במסגרת המחזור הראשון בליגה. הוא שיחק במועדון במשך 5 עונות וחצי, בהן ערך 141 הופעות ליגה.

=== גוויג'ואו רנה ===
בחודש ינואר 2013 עבר צ'ן החליט לעבור לגווינג'ואו רנה מליגת העל הסינית בשל קשיים בנסיעות החוזרות בין בלגיה לטאיוואן. המועדון רכש אותו תמורת 750 אלף ליש"ט. ב-8 במרץ 2013 ערך צ'ן את הופעת הבכורה שלו במועדון, כששיחק 90 דקות בהפסד 2-1 לצ'ינגדאו ג'וננג במסגרת המחזור הראשון בליגה. ב-12 במאי 2013 הבקיע את שער הבכורה שלו במועדון, שער בדקה ה-87 בניצחון 1-0 על צ'נצ'ום יטאי במסגרת המחזור התשיעי בליגה. הוא שיחק במועדון במשך 3 עונות, בהן ערך 75 הופעות והבקיע שני שערים. בתחילת חודש ינואר 2016 עזב צ'ן את גוויג'ואו רנה ואמר שהוא רצה לשחק בסין במשך תקופה מקסימלית של 3 שנים.

=== החזרה למכלן ===
בתחילת חודש ינואר 2016 חזר צ'ן למכלן.

== קריירה בינלאומית ==
האפשרות של צ'ן לשחק בנבחרת הרפובליקה הסינית התגלתה על ידי אחראי היחסים הציבוריים של התאחדות הכדורגל של הרפובליקה הסינית, צ'ן צ'ה, וצ'ן הוזמן לשחק בנבחרת. שלושה חודשים לאחר מכן גם התאחדות הכדורגל הסינית ביקשה את שירותיו של צ'ן. ב-24 במאי 2011, עם שכנוע מצד קרובי משפחתו בטאיוואן, בחר צ'ן לשחק עבור נבחרת הרפובליקה הסינית. ב-3 ביולי 2011 ערך צ'ן את הופעת הבכורה שלו בנבחרת הרפובליקה הסינית, כששיחק 90 דקות בניצחון 3-2 על נבחרת מלזיה במסגרת מוקדמות מונדיאל 2014. צ'ן הבקיע את שער הניצחון של נבחרתו במשחק זה בדקה ה-75.

== קישורים חיצוניים ==

קטגוריה:כדורגלנים טאיוואנים
קטגוריה:כדורגלנים בלגים
קטגוריה:מגני כדורגל טאיוואנים
קטגוריה:מגני כדורגל בלגים
קטגוריה:בריסל: כדורגלנים
קטגוריה:כדורגלני קורטרייק
קטגוריה:כדורגלני מכלן
קטגוריה:בלגים שנולדו ב-1983
קטגוריה:טאיוואנים שנולדו ב-1983
לאלף את הסוסים

לאלף את הסוסים הוא אלבום הסולו השלישי של איה כורם. הוא יצא בחודש יוני 2011
== הפקה ==
האלבום הופק על ידי גיל לואיס ותומר לנצינגר. הפקת האלבום נעשתה ללא תמיכת חברת תקליטים, לאחר מחלוקת משפטית בין כורם וחברת התקליטים "עננה"<ref></ref>. עם זאת, במסגרת הפשרה אליה הגיעו הצדדים בשנת 2015, עברו הזכויות על האלבום לחברת התקליטים.

== סינגלים ==
הסינגל הראשון, "שש ועשרים" יצא בחודש מרץ 2011. השיר זכה להשמעות רבות ברדיו ולווה בקליפ. בחודש מאי 2011 יצא הסינגל השני, "רונה אומרת", שהוא למעשה שיר מחודש שנקרא בעבר "האישה עם השקית". השיר זכה להצלחה רבה ברדיו וצולם לו קליפ בסמארטפון. בחודש יוני 2011 יצא הסינגל השלישי, הקרוי "לאלף את הסוסים". השיר הצליח פחות מקודמיו וגם לשיר הזה צולם קליפ בעת הוצאתו<ref name=":0" />.

בחודש יולי 2012 יצא הסינגל הרביעי והוא "שקר". השיר זכה לקליפ בו כורם מתלבשת כמו זמרות מהארץ וגם זמרות בינלאומיות. בחודש אוגוסט יצא הסינגל החמישי "צלצולי פעמונים". השיר הוא למעשה גרסת כיסוי ללהיט של הזמרת אהובה עוזרי. השיר זכה להצלחה נאה ברדיו. בחודש נובמבר יצא הסינגל השישי והאחרון "סיני, ניו יורק", שליווה את הסרט התיעודי "נובמבר 08". השיר לווה בקליפ ולא זכה להצלחה רבה ברדיו.

==רשימת השירים ==
# לאלף את הסוסים (מילים ולחן: איה כורם)
# שקר (מילים ולחן: איה כורם)
# שש ועשרים (מילים ולחן: איה כורם)
# מסיבת רווקות (מילים ולחן: איה כורם)
# רונה אומרת (מילים ולחן: איה כורם)
# הנה שוב (מילים ולחן: יעל נחשון)
# סיני, ניו יורק (מילים ולחן: איה כורם)
# מתי תבואי (מילים ולחן: איה כורם)
# צלצולי פעמונים (מילים: יאיר מדינה ואהובה עוזרי, לחן: אהובה עוזרי)
# דבר אחרון (מילים ולחן: איה כורם)

== קישורים חיצוניים ==

==הערות שוליים==

קטגוריה:אלבומים בעברית
קטגוריה:אלבומי 2011
קטגוריה:אלבומי איה כורם
האראלד הרביעי, מלך נורווגיה

האראלד גילה (בנורדית עתיקה: Haraldr gilli, או Haraldr gillikristr, בנורווגית: Harald Gille; 1102 - 14 בדצמבר 1136) היה מלך נורווגיה מ-1130 ועד מותו תחת השם האראלד הרביעי. מקור כינויו גילה הוא ככל הנראה מהכינוי Gilla Críst (משרת המשיח).

==ראשית חייו==
האראלד גילה נולד בשנת 1102 לערך באירלנד, או בסבירות נמוכה יותר, באיים ההברידיים. על פי הסאגות, נוצר הקשר שלו עם נורווגיה באמצעות היכרות עם סוחרים נורווגים, בין השאר רוגנוולד קלי קולסון, שמאוחר יותר היה לרוזן אורקני. בערך בשנת 1127 יצא האראלד לנורווגיה והכריז על עצמו כבנו הבלתי חוקי של מלך נורווגיה המנוח, מגנוס השלישי, ששהה באירלנד זמן קצר לפני מותו ב-1103. למעשה אפשרות זו מתקבלת על הדעת, שכן קיימים דיווחים על צאצאים אחרים של מגנוס במקורות האיריים וידוע על קשר שלו לפחות עם אישה אירית אחת. כתוצאה מכך טען האראלד להיותו אחיו למחצה של מי שהיה אז מלך נורווגיה, זיגורד הראשון. הוא עבר ככל הנראה בהצלחה את משפט האל. זיגורד הסכים להכיר בקרבת המשפחה לכאורה בינו לבין האראלד בתנאי שזה האחרון ישבע שהוא לא יטען לכס המלוכה כל עוד הוא או בנו, מגנוס, בחיים. האראלד שמר על שבועתו עד למותו של זיגורד ב-1130.

==מלך==
האראלד היה בטנסברג כאשר הגיעה לאוזניו הידיעה על מותו של זיגורד. הוא כינס אספה ובה הוא נבחר להיות למלכה של מחצית נורווגיה. מגנוס חויב לחלוק את הממלכה עם האראלד. לזמן מה מלכו השניים כששלום שרר ביניהם. לאחר ארבע שנים של שלום מתוח, החל מגנוס להתכונן בגלוי למלחמה כנגד האראלד. ב-9 באוגוסט 1134 הוא הביס את האראלד בקרב פרלב וזה נמלט לדנמרק. בעקבות ניצחון זה פיזר מגנוס את צבאו ויצא לברגן כדי להעביר שם את החורף. אז שב האראלד לנורווגיה בראש צבא חדש, וכשהוא נתקל בהתנגדות מעטה, הוא הגיע לברגן לפני חג המולד. מאחר שלרשותו של מגנוס עמד מספר מועט של אנשים, נפלה העיר בקלות לידי צבאו של האראלד ב-7 בינואר 1135. מגנוס נשבה והודח מכס מלכותו. עיניו נעקרו, הוא סורס ורגלו נכרתה ולאחר מכן הוא נכלא. כעת מלך האראלד על נורווגיה עד 1136, כאשר הוא נרצח על ידי זיגורד סלמבה, שגם הוא טען להיותו בן בלתי חוקי של מגנוס השלישי.

==חיים אישיים==
האראלד נשא לאישה את אינגריד, בתו של רגנוולד אינגסון, בנו ויורשו של אינגה הזקן, מלך שוודיה. יחד הם הולידו את בנם אינגה. על פי הסאגות היה האראלד נשוי קודם לכן לביאוק, אם בנו אייסטיין. בין פילגשיו של האראלד הייתה תורה, בתו של גורטורם גרברדה, שהייתה אמו של זיגורד. כמו כן היה לו בן בשם מגנוס שמת ב-1145 בגיל 10. כל ארבעת בניו של האראלד הרביעי היו מלכי נורווגיה.

==הקשר ההיסטורי==
פחות או יותר החל ממועד עלייתו של האראלד הרביעי לכס המלוכה, החלה תקופת מלחמת האזרחים הנורווגית שנמשכה עד 1240. במהלך תקופה זו התחוללו מספר עימותים משולבים ברמות שונות של עצימות. הרקע לעימותים אלו היה סדר הירושה הנורווגיה שהיה לא ברור, המצב החברתי והמאבק בין הכנסייה לבין המלך. במלחמה זו היו שני צדדים עיקריים, בתחילה הם לא הוגדרו בשמותיהם, אך בסופו של דבר הם כונו ה"בגלר" וה"בירקביינר". בדרך כלל התקבצו פלגים אלו סביב בן משפחת המלוכה ששימש להם מנהיג בובה והם נאבקו כנגד חברי הפלג השני.

==קישורים חיצוניים==

* 
<div style="direction: ltr;">
* [http://www.connectedbloodlines.com/getperson.php?personID=I9504&tree=Lowell Harald “Gille” MAGNUSSON, King of Norway, www.connectedbloodlines.com]
</div>

==הערות שוליים==

קטגוריה:מלכי נורווגיה
קטגוריה:ילידי 1103
קטגוריה:נפטרים ב-1136
זאב צוק-רם

זאב (ווֹוׇה) צוק-רם היה ראש רשות החירום הלאומית (רח״ל) בעברו שימש כסגן ראש המטה לביטחון לאומי, קצין צה"ל במילואים בדרגת תת-אלוף.

==ביוגרפיה==

צוק-רם עשה את מרבית שירותו הצבאי במערך הנ"מ. שימש מפקד סוללת הוק, בשנים 1982 עד 1984 פיקד על יטנ"מ 138 (יחידת טילי נ"מ הוק). בשנים 1990 עד 1993 פיקד על אגד נ"מ בפיקוד הצפון. למד במכללה לביטחון לאומי ולאחר מכן שירת בפיקוד העורף. שימש קצין אג"ם של הפיקוד וראש מטה הפיקוד. ב-2001 השתחרר משירות הקבע.

לאחר שחרורו משירות הקבע עבד במטה ללוחמה בטרור. בשנת 2006 היה מנכ"ל פאפס פור פיס בישראל. בעקבות מלחמת לבנון השנייה עמד בראש צוות ההקמה של רשות חירום לאומית במשרד הביטחון ועם הקמתה ב-2007 מונה לעמוד בראשה. ב-2011 הודח מהתפקיד בידי השר להגנת העורף, מתן וילנאי. בתפקידו הבא מונה לראש האגף למדיניות ביטחון פנים ועורף וסגן ראש המטה לביטחון לאומי.

באוקטובר 2018, מונה בשנית צוק-רם לתפקיד ראש רח״ל, על ידי השר אביגדור ליברמן. הוא פרש מתפקידו בנובמבר 2019. ביוני 2020 מונה לראש אגף חירום וביטחון בחברת נגה - ניהול מערכת החשמל, חברה ממשלתית לניהול מערכת החשמל בישראל.

==קישורים חיצוניים==
* 
* 

קטגוריה:עובדי משרד הביטחון
קטגוריה:ראשי מטה פיקוד העורף
קטגוריה:קציני אג"ם של פיקוד העורף
קטגוריה:חיילי חיל האוויר הישראלי
קטגוריה:סגל המטה לביטחון לאומי
קטגוריה:תתי-אלופים בצה"ל
השיטפון בוואל די סטאבה

השיטפון בוואל די סטאבה התרחש בצהרי ה-19 ביולי 1985 והיה מהאסונות החמורים בתולדות איטליה המודרנית. שני מאגרי מים מלאכותיים התבקעו, ותכולתם זרמה בכוח רב במורד עמק סטאבה (Stava) שבצפון איטליה. השיטפון גרם למותם של 268 אנשים, ל-20 פצועים ולנזק כבד לרכוש.

==האסון==
דופנות מאגרי המים שהתבקעו נבנו מחומר שנכרה במכרה סמוך. הם נמצאו בשני מפלסים שונים. הגבוה שבהם התבקע ראשון והביא לפריצת המאגר השני. מים ובוץ בנפח של 180 אלף מטרים מעוקבים געשו במורד העמק במהירות של 90 קילומטר לשעה כשהם הורסים כל מה שבדרכם וסוחפים אתם עוד 40 עד 50 אלף מטרים מעוקבים של הריסות ועצים שנעקרו ממקומם. נד המים וההריסות הרס את הכפר הקטן סטאבה ושלושה בתי מלון שהמו אדם, פגע גם ביישוב טזרו (Tesero) ועבר נתיב של 4.2 קילומטרים בסך הכל עד שנבלע בנהר אביזיו (Avisio). הוא הותיר שכבת בוץ בגובה של 20-40 סנטימטרים על פני שטח של 435 אלף מטרים מרובעים.

כ-5,000 עובדי הצלה בסיוע כלבי גישוש וציוד מיכני עסקו חילוץ ההרוגים ובחיפוש אחרי ניצולים, אך איתרו רק 20 מהם. 71 מההרוגים בשיטפון לא זוהו ונקברו כאלמונים.

בנוסף לאבדות בנפש הרס השיטפון 63 מבנים והחריב שמונה גשרים. היקף הנזק שנגרם הגיע ל-133 מיליון אירו (על פי סכום הפיצויים שנפסקו לניזוקים באסון).

==חקירה ומשפט==
חקירת האסון העלתה ששני מאגרי המים נבנו בצורה לקויה וללא שולי בטיחות מספיקים, ולא תוחזקו כהלכה מאז הקמתם. צינור מים ששימוש לניקוז עודפי מים מהמאגר הגבוה הלך ושקע תחת משקלם של משקעי אדמה. במקביל הוזרמו מים נוספים אל תוך המאגר, באופן שהלחץ על דופנו הלך וגבר. המים חדרו לדופן והחלישו אותה עד שנפרצה. המים והאדמה שזרמו ממנו הביאו לקריסת המאגר הנמוך יותר כעבור פחות מדקה.

ב-1992 הורשעו עשרה אנשים בעבירות שונות בקשר לבנייה ולטיפול הלקויים של המאגרים, אשר הובילו לאסון. עם זאת איש מהם לא ריצה בסופו של דבר עונש מאסר. שורה של חברות וארגונים שהיו מעורבים בבניית המאגרים, בפיקוח עליהם ובתחזוקתם חויבו בתשלום פיצויים לנפגעי האסון.

==הנצחה==
אזור האסון שוקם והכפר סטאבה נבנה מחדש. מספר אנדרטאות ולוחות זיכרון לאסון ולקורבנותיו הוקמו בכפר ובקרבתו. בשנת 2002 הוקמה קרן זיכרון לאסון (Foundation Stava 1985) ביוזמת קרובי הנספים ורשויות מקומיות באזור האסון. הקרן הקימה מרכז תיעוד לאסון בכפר סטאבה.

האפיפיור יוחנן פאולוס השני ערך ביקור זיכרון בעמק סטאבה ובכפר סטאבה ב-17 ביולי 1988.

שלושה סרטים תיעודיים הופקו אודות האסון, ובהם סרט בהפקת נשיונל ג'יאוגרפיק וסרט בהפקת ערוץ ההיסטוריה.

==ראו גם==
* עליית נהר הארנו על גדותיו (1966)
* סכר מלפסה

==קישורים חיצוניים==
* 
* [http://www.tailings.info/casestudies/stava.htm תיאור של האסון]
* [http://www.stava1985.it/ אתר קרן סטאבה 1985]
* [http://www.nat-hazards-earth-syst-sci.net/12/1029/2012/nhess-12-1029-2012.pdf מאמר על האסון]
* ג'ניפר פארמלה, [http://jpress.org.il/olive/apa/nli_heb/SharedView.Article.aspx?href=MAR%2F1985%2F07%2F21&id=Ar00400&sk=0E238CFE "שמענו רעש ואז בא ים הבוץ ובלע מלון אחד אחר השני"], מעריב, 21 ביולי 1985, באתר עיתונות יהודית היסטורית

ואל די סטאבה
קטגוריה:אסונות באיטליה
קטגוריה:אסונות ב-1985
קטגוריה:טרנטינו - אלטו אדיג'ה
קטגוריה:איטליה במאה ה-20
חזה (חרקים)

זבוב : 
חזה קדמי prothorax :
<div class="mw-content-ltr">1.Prescutum 4.Propleuron 7.prosternum</div>
 חזה אמצעי mesothorax :
 <div class="mw-content-ltr">2.Scutum 5.Mesopleuron 8.Mesosternum</div>
חזה אחורי metathorax :
 <div class="mw-content-ltr">3.Scutellum 6.Metapleuron 9.Metasternum</div> 
]]
חזה (בלטינית: thorax) הוא החלק האמצעי בפֶּלֶג הגּוּף (tagma) של החרקים. מחוברים אליו הראש, הרגליים, הכנפיים והבטן. אצל פרוקי רגליים אחרים הוא מכונה לעיתים מזוסומה (mesosoma).

החזה מחולק לשלושה חלקים. חָזֶה קִדְמִי (prothorax), חָזֶה אֶמְצָעִי (mesothorax) וחָזֶה אֲחוֹרִי (metathorax), וכולל את המגנית, ממברנת הצוואר (cervix) שמפרידה בין הראש והחזה, ולוּחִית צִדִּית (pleuron). כל אחד מחלקי החזה נושא זוג רגליים אחד ובניגוד לחזה הקדמי, החזה האמצעי והאחורי נושאים לרוב גם זוג כנפיים, כל אחד. מחלוקה זו נובע שלחרקים לא יהיו יותר משלושה זוגות רגליים ושני זוגות כנפיים.

החזה הקדמי כולל את: pronotum (prescutum), propleuron, prosternum
חזה אמצעי כולל את: mesonotum (scutum), mesopleuron, mesosternum
חזה אחורי כולל את: metanotum (scutellum), metapleuron, metasternum

אצל שפיראים החזה האמצעי והאחורי מאוחים לאיבר אחד המכונה synthorax.

בכמה גלמים של חרקים כגון יתושים ופרוקי רגליים אחרים כגון סרטנים או עקרבים, הראש והחזה מאוחים לאיבר המכונה ראש-חזה (cephalothorax)

== הערות שוליים ==

קטגוריה:אנטומיה של פרוקי-רגליים
רשת יוחננוף

פעילות של רשת יוחננוף לחיזוק [[חקלאי העוטף בסניף אור יהודה במהלך מלחמת חרבות ברזל]]

מ. יוחננוף ובניו (1988) בע"מ היא רשת מרכולים ישראלית המוכרת במותג יוחננוף. הרשת הוקמה ב-1992 ונמצאה בבעלות פרטית של משפחת יוחננוף (מרדכי וארבעת ילדיו). בנובמבר 2019 החלו ניירות הערך של החברה להיסחר בבורסה לניירות ערך בתל אביב, כשהשליטה נותרה בידי משפחת יוחננוף. נכון ל-2023 לרשת 42 סניפים ברחבי ישראל.

== החברה ==
אבי המשפחה, מרדכי יוחננוף, עלה ארצה מבוכרה שבאוזבקיסטן בשנות הארבעים ועסק בסיטונאות של מוצרי מזון לחנויות מכולת במשך 15 שנים. לעסקי האב הצטרף הבן הבכור, גיורא. לאחר שהבן השני, איתן, סיים את שירותו בצה"ל, הצטרף גם הוא לעסק המשפחתי. בסוף שנות השמונים, פתחה המשפחה את המרכול הראשון באזור התעשייה של רחובות.

הרשת הוקמה ב-1992. סניפה הראשון היה ברחובות והיא התרחבה בהמשך לקריית עקרון ולאשדוד. באוגוסט 2012 מכרה רשת מגה קמעונאות לרשת יוחננוף 3 סניפים תמורת עשרה מיליון ש"ח. בדצמבר 2015 מכרה רשת מגה קמעונאות עוד 9 מסניפי You לרשת יוחננוף תמורת 60 מיליון ש"ח. הרשת פתחה סניף גדול במודיעין בינואר 2016. בשנת 2017 בחנה הרשת הנפקה בבורסה - אך ההנפקה נדחתה בגלל חוסר רצון של המשפחה להיחשף פומבית. במהלך 2017–2019 פתחה הרשת עוד 8 סניפים, ובסה"כ לרשת קרוב ל-30 סניפים בפריסה ארצית.

החל משנת 2017 נותנת החברה חסות לשופטי הכדורגל והכדורסל בישראל ולוגו הרשת מתנוסס על חולצותיהם.

בשנת 2018 החלה המשפחה להקים פרויקטי נדל"ן.

הרשת מנוהלת על ידי איתן יוחננוף (בנו של מרדכי), והאחים גיורא, שרית ורחלי מעורבים גם הם בעסק המשפחתי בתפקידים שונים. בנובמבר 2019 הונפקה הרשת בבורסה לניירות ערך בתל אביב.

ב-1 במרץ 2021 פורסם כי יוחננוף תרכוש תמורת 45 מיליון שקלים את השליטה (50.1%) ברשת "זול סטוק". ההעסקה בוצעה באפריל 2021.

==קישורים חיצוניים==

* 
* 

==הערות שוליים==

קטגוריה:חברות הנסחרות בבורסה לניירות ערך בתל אביב
קטגוריה:רשתות מרכולים בישראל
קטגוריה:רחובות: חברות
יריד ההבלים (סרט, 1932)

יריד ההבלים (באנגלית: Vanity Fair) הוא סרט דרמה אמריקאי משנת 1932 בבימויו של צ'סטר מ. פרנקלין, ובכיכובם של מירנה לוי, קונווי טיארל ואנתוני בושל. הסרט הוא עיבוד מודרני לרומן "יריד ההבלים" מאת ויליאם מייקפיס תאקרי. תקופת הרג'נסי שבספר, הוחלפה במאה העשרים בבריטניה. שלוש שנים אחר כך עובד הספר שוב לקולנוע לסרט בשם "בקי שארפ", שהיה הראשון שצולם בטכניקת הטכניקולור בשלושה פסים.

==תקציר עלילה==
צעירה שאפתנית וחסרת רחמים מקדמת את עצמה ומעמדה בחברה מתפקיד אומנת אל עבר החברה הגבוהה.

==מידע נוסף==
הסרט נחשב בטעות לסרט הראשון שבו כיכבה מירנה לוי. כבר ב-1928 כיכבה לוי בסרט "Turn Back the Hours", ב-1929 כיכבה בסרט "Hardboiled Rose", וב-1930 כיכבה בסרט "The Jazz Cinderella".

==צוות השחקנים==
* מירנה לוי – בקי שארפ
* קונוויי טיארל – רודון קרולי
* ברברה קנט – אמיליה סדלי
* וולטר ביירון – ג'ורג' אוסבורן
* אנתוני בושל – דובין
* בילי ביוון – ג'וזף סדלי
* מונטגיו לאב – המרקיז מסטיין
* הרברט בונסטון – מר סדלי
* מרי פורבס – גברת סדלי
* ליונל בלמור – סר פיט קרולי

==קישורים חיצוניים==

* [http://tcmdb.com/title/title.jsp?stid=94687 "יריד ההבלים"] באתר TCM Movie Database
* הסרט [https://www.youtube.com/watch?v=TNzTW3HyOJ8 "יריד ההבלים"] באתר YouTube

קטגוריה:סרטי דרמה אמריקאיים
קטגוריה:סרטים באנגלית
קטגוריה:סרטים מבוססי ספרים
קטגוריה:סרטים אמריקאיים משנת 1932
גביע המדינה בכדורגל 1974/1975

גביע המדינה בכדורגל 1974/1975 הייתה התחרות ה-37 מאז היווסדה וה-22 לאחר קום מדינת ישראל. המשחקים החלו ב-14 בספטמבר 1973 והסתיימו ב-14 במאי 1975. המפגש הכפול נערך רק בשלב שמינית הגמר.

הפועל כפר סבא ניצחה במשחק הגמר ובכך זכתה בגביע הראשון שלה.

==התוצאות==
===השלבים המוקדמים===
בשלב המוקדם השתתפו קבוצות של ליגה ג'. בסיבוב השישי לתחרות הצטרפו קבוצות של ליגה לאומית.

===שלבי הגמר===
הקבוצה שאירחה את המשחק הראשון במגרשה הביתי צוינה כראשונה בכל זוג.

הערה:
* הקבוצה שיחקה בליגת משנה.

==משחק הגמר==

קטגוריה:עונות בגביע המדינה בכדורגל
קטגוריה:1974 בישראל: כדורגל
קטגוריה:תחרויות כדורגל ב-1974
קטגוריה:1975 בישראל: כדורגל
קטגוריה:תחרויות כדורגל ב-1975
Durchlauchtster Leopold, רי"ב 173א

Durchlauchtster Leopold (בעברית: לאופולד המהולל), רי"ב 173א, היא קנטטה חילונית שהלחין יוהאן סבסטיאן באך. הוא הלחין אותה בהיותו בעיר קטן וביצע אותה ב-10 בדצמבר 1722, לכבוד יום הולדתו ה-28 של פטרונו, לאופולד נסיך אנהלט-קטן. ביצוע כזה לכבוד אדם מסוים נקרא גם "סרנדה".

==רקע והיסטוריה==
באך עבד כמלחין החצר של הדוכס בוויימאר מ-1708 עד 1717, וחיבר שם כ-20 קנטטות "דתיות" שנועדו לביצוע כחלק מתפילת יום ראשון בכנסייה. לאחר מכן עבר לעיר קטן, התמנה לקאפלמייסטר וחיבר מוזיקה בסגנון חופשי יותר כגון הקונצ'רטי הברנדנבורגיים. המוזיקה לרוב הקנטטות שלו מתקופה זו אבדה, למעט שלוש: רי"ב 202, רי"ב 134א והנוכחית, שכולן נכתבו לביצוע לא כנסייתי. ב-1723 עבר ללייפציג וניהל בית ספר למוזיקה, וכן היה אחראי למוזיקה בכמה כנסיות בעיר.

מועד ההלחנה אינו ידוע ומועד הביצוע שנוי במחלוקת; אלפרד דירר סבור שהיה זה בשנת 1717, לרגל אותו אירוע.
הלברית נכתבה על ידי משורר לא ידוע, ועוסקת בתהילתו של הנסיך.

בשנת 1724, כשכבר עבד בלייפציג, חיבר באך טקסט חדש לשישה מחלקי הקנטטה, 1-5 ו-8, ויצר את הקנטטה רי"ב 173. ב-1725 שיבץ את החלק השביעי כחלק השני של קנטטה מספר 175.

==מבנה והרכב מוזיקלי==
הקנטטה נועדה לביצוע על ידי סולני סופרן ובס בליווי חליל טרברסו, בסון, שני כינורות, ויולה ובאסו קונטינואו שמורכב מויולונה ומצ'מבלו. הקנטטה מורכבת משמונה חלקים של אריה ורצ'יטטיב. החלק האחרון מסומן לביצוע בידי מקהלה, אך כנראה שזה שינוי מאוחר ובמקור בוצע אף הוא על ידי הסולנים.
# רצ'יטטיב לסופרן: Durchlauchtster Leopold
# אריה לסופרן: Güldner Sonnen frohe Stunden
# אריה לבס: Leopolds Vortrefflichkeiten
# אריה לסופרן ולבס: Unter seinem Purpursaum
# רצ'יטטיב לסופרן ולבס: Durchlauchtigster, den Anhalt Vater nennt
# אריה לסופרן: So schau dies holden Tages Licht
# אריה לבס: Dein Name gleich der Sonnen geh
# מקהלה (סופרן ובס): Nimm auch, großer Fürst, uns auf

==הקלטות==
היצירה לא מבוצעת רבות, והוקלטה פעמים ספורות בלבד, בעיקר כחלק מפרויקטים של הקלטת הקנטטות כולן. בין המנצחים שביצעו את ההקלטות ניתן לציין את גוסטב ליאונהארדט (ב-1995), טון קופמן (ב-1998) ומסאקי סוזוקי (ב-2012).

==קישורים חיצוניים==

* [http://www.bach-cantatas.com/BWV173a.htm פרטי הקנטטה באתר קנטטות באך]

==הערות שוליים==

קטגוריה:קנטטות מאת יוהאן סבסטיאן באך
גביע המדינה בכדורגל 1975/1976

גביע המדינה בכדורגל 1975/1976 הייתה התחרות ה-38 מאז היווסדה וה-23 לאחר קום מדינת ישראל. המשחקים החלו ב-14 בספטמבר 1975 והסתיימו ב-16 ביוני 1976. 

בית"ר ירושלים ניצחה במשחק הגמר ובכך זכתה בגביע הראשון שלה.

==התוצאות==
===השלבים המוקדמים===
בשלב המוקדם השתתפו קבוצות של ליגה ג'. בסיבוב השישי לתחרות הצטרפו קבוצות של ליגה לאומית.

===שלבי הגמר===
הקבוצה שאירחה את המשחק במגרשה הביתי צוינה כראשונה בכל זוג.

הערה:
* הקבוצה שיחקה בליגת משנה.

==משחק הגמר==

קטגוריה:עונות בגביע המדינה בכדורגל
קטגוריה:1975 בישראל: כדורגל
קטגוריה:תחרויות כדורגל ב-1975
קטגוריה:1976 בישראל: כדורגל
קטגוריה:תחרויות כדורגל ב-1976
תאופילוס בן חנן

תאופילוס היה כהן גדול בבית המקדש השני בירושלים בין השנים 37–41 לספירה. משפחתו, משפחת בית חנן, הייתה אחת העשירות והמשפיעות בפרובינקיית יהודה במאה הראשונה לספירה.

השם "תאופילוס" משמעותו ביוונית קוינה: "ידיד האל" (ידידיה) או "אהוב האל" או "אל אוהב".

תאופילוס היה בנו של הכהן הגדול חנן בן שת (שירת בשנים 6–15 לספירה) ואחיהם של הכהנים הגדולים אלעזר (15 לספירה), יונתן (36–37 לספירה, נרצח על ידי הסיקריים בזמן כהונתו של חנניה בן נדבאי), מתתיהו (43 לספירה) וחנן (63 לספירה, עמד לאחר מכן בראש ממשלת המרד הגדול ברומאים ונרצח על ידי הקנאים). אחותו הייתה אשתו של הכהן הגדול קיפא (19–36 לספירה).

בשנת 37 לספירה, ויטליוס, הנציב הרומי בסוריה, נטל את הכהונה הגדולה מיונתן בן חנן, ומסר אותה לתאופילוס, אחיו.
בשנת 41 לספירה, אגריפס הראשון מלך יהודה, העביר בתחילת תקופת מלכותו את הכהונה הגדולה מתאופילוס לשמעון בן ביתוס, שכונה קנתירא, ולאחיו ואביו, בית ביתוס.

בנו של תאופילוס, מתתיהו, שירת ככהן גדול בשנים 65–67 לספירה, בזמן פרוץ המרד הגדול ברומאים, עד מינויו של פינחס בן שמואל מכפר חבתא, הכהן הגדול האחרון, שבזמנו חרב בית המקדש השני.

קיים ממצא ארכאולוגי המאשר את קיומו של תאופילוס, גלוסקמה הנושאת את הכתובת: "יהוחנה ברת יהוחנן בר תפלוס הכהן הגדל".

ישנה סברה המזהה את תאופילוס בן חנן עם אותו "תאופילוס" שאליו פונים ספרי הברית החדשה הבשורה על-פי לוקאס ומעשי השליחים.

== הערות שוליים ==

קטגוריה:כהנים גדולים
קטגוריה:כהנים בתקופת בית שני
קטגוריה:בית חנן
גביע המדינה בכדורגל 1976/1977

גביע המדינה בכדורגל 1976/1977 הייתה התחרות ה-39 מאז היווסדה וה-24 לאחר קום מדינת ישראל. המשחקים החלו בספטמבר 1976 והסתיימו ב-1 ביוני 1977.

מכבי תל אביב ניצחה במשחק הגמר ובכך זכתה בגביע ה-15 שלה.

==התוצאות==
===השלבים המוקדמים===
בשלב המוקדם השתתפו קבוצות של ליגה ג'. בסיבוב השישי לתחרות הצטרפו קבוצות של ליגה לאומית.

===שלבי הגמר===
הקבוצה שאירחה את המשחק במגרשה הביתי צוינה כראשונה בכל זוג.

הערה:
* הקבוצה שיחקה בליגת משנה.

==משחק הגמר==

קטגוריה:עונות בגביע המדינה בכדורגל
קטגוריה:1976 בישראל: כדורגל
קטגוריה:תחרויות כדורגל ב-1976
קטגוריה:1977 בישראל: כדורגל
קטגוריה:תחרויות כדורגל ב-1977
פופאי (סרט, 1980)

פופאי (באנגלית: Popeye) הוא סרט הרפתקאות קומי מוזיקלי אמריקאי משנת 1980, המבוסס על דמות הקומיקס "פופאי המלח". את הסרט ביים רוברט אלטמן והפיק אותו רוברט אוונס, על פי תסריט של ג'ולס פייפר. בסרט מככבים רובין ויליאמס בתפקיד פופאי המלח, שלי דובאל בתפקיד אוליב אויל ופול ל. סמית' בתפקיד בלוטו.

== תקציר העלילה ==
פופאי המלח משייט לעיירה מוזרה בשם סוויט-הייבן, שם הוא מכיר שלל דמויות, ביניהם: וימפי, אדם חובב המבורגרים, אוליב אויל שתהפוך לרעייתו ובלוטו, פיראט עצום ממדים ומרושע שמציק לאנשי העיירה ללא סיבה נראית לעין. פופאי נעזר בתרד כדי לעצור את ההצקות של בלוטו, ובדרך מוצא גם את אביו האבוד, פופדק פאפי.

== שחקנים ==
* רובין ויליאמס - פופאי המלח
** ג'ק מרקר דיבב את פופאי בכותרות הפתיחה
* שלי דובאל - אוליב אויל
* פול ל. סמית' - בלוטו
** ג'ון וואלאס - בלוטו (שירה)
* פול דולי - ג'יי וולינגטון וימפי
* ריצ'רד ליברטיני - ג'ורג' וו. גיזיל
* ריי וולסטון - פופדק פאפי

== קישורים חיצוניים ==

קטגוריה:ערכים שבהם תבנית בריטניקה אינה מתאימה
קטגוריה:דיסני: סרטים
קטגוריה:סרטי 1980
קטגוריה:סרטי פיראטים
קטגוריה:סרטי פרמאונט
קטגוריה:סרטי קומדיה רומנטית
קטגוריה:סרטים אמריקאיים
קטגוריה:סרטים באנגלית
קטגוריה:סרטים מבוססי סדרות טלוויזיה
קטגוריה:סרטים מוזיקליים אמריקאיים
קטגוריה:פופאי
דניאל בגוב האריות

דניאל בגוב האריות. איור מתוך תנ"ך פורסטר
דניאל בגוב האריות הוא סיפור המופיע ב. דניאל מתפלל לאלוהים ונתפס. במעשה זה הוא מפר את חוקי ממלכת מדי וממלכת פרס, ולכן דניאל מושלך לגוב האריות. סיפור זה הוא המפורסם שבכל סיפורי דניאל, ומופיע בתנ"ך בשפה הארמית.

==סיפור המעשה==
דניאל עובר על צו שנחקק כדי ללכוד אותו, אשר אוסר על תפילה או פנייה לאל. דניאל מתפלל לאלוהים שלוש פעמים ביום ונתפס בעקבות הלשנה. לא ניתנת לו אפשרות להתחרט על מעשהו, ושרי המלך לא נותנים לו להימלט מעונש. דניאל מוכן להקריב את חייו על קידוש השם ואינו מוכן להפסיק את מנהגו להתפלל לאלוהיו. מוטל עליו גזר דין מוות והוא מושלך לגוב האריות. מלאך ה' נשלח לסגור את פי גוב האריות. המלך דריווש מכיר באלוהים ואף מצווה על אזרחי המדינה להכיר באלוהיו של דניאל.

==הרקע לסיפור==

יש הטוענים כי בסיפור דניאל בגוב האריות משתקפים יסודות סיפוריים בבליים בדומה לסיפורי ספר דניאל א'-'. הצו האוסר להתפלל לאלים במשך שלושים יום מנהגים בבליים.

==מסר הסיפור==
דמיון רב קיים בין סיפור זה לסיפור אחר המופיע בספר דניאל המספר את סיפור הרעים המושלכים לכבשן. אמנם דניאל אינו נזכר בסיפור זה, אך לשני הסיפורים קווי דמיון רבים. בשני הסיפורים מתנכלים שרי מדי ליהודים. בשני הסיפורים קיימת דילמה האם לציית לחוקי האל או לחוקי המדינה ומודגשת דבקות היהודים באלוהים ובמצוותיו. בשני הפרקים עומדים במרכז גיבורים העומדים בניסיון. השרים אשר התנכלו ליהודים נענשים והשליט מכיר בכוחו של ה'. מטרתו של המחבר המקראי להעביר מסר חד וברור והוא להזהיר מפני הליכה אחרי דתם של הגויים ומצוות המקום ולא אחרי מצוות התורה.

לדעת יאיר זקוביץ, הדמיון בין שני הסיפורים מצביע על זיקה ישירה ביניהם. לשיטתו סיפור זה נכתב על פי הדגם של מעשה הרעים בכבשן האש וזאת כדי להציב את דמותו של דניאל מעל זו של רעיו.
דניאל בגוב האריות. ציור מעשה ידי [[רובנס. מוצג בגלריה הלאומית לאמנות בוושינגטון די. סי.]]

==אזכור הסיפור במקורות אחרים==
מלאך אלוהים נושא בציצית ראשו את הנביא חבקוק עד לבבל אל דניאל בגוב האריות ב[[ציור קיר במנזר המצלבה]]
סיפור דניאל בגוב האריות מופיע בסיפור בל והתנין אודותיו מסופר בספרים החיצוניים. סיפור זה מתאר את חבקוק הנביא אשר הביא אוכל לקוצרים בשדה. על פי המסופר בהמשך, מלאך אלוהים נושא בציצית ראשו את הנביא חבקוק עד לבבל אל דניאל בגוב האריות. סיפור זה מתבסס על סיפורו של בנה של האישה השונמית המופיע ב.

==הסיפור בתרבות==
בימי הביניים נכתבו מספר יצירות ליטורגיות על בסיס הסיפור.

בשנת 1903 פרסם המשורר דוד פרישמן את שירו, "דניאל בגוב האריות", שנכתב בתגובה לפרעות קישינב.

==קישורים חיצוניים==

==הערות שוליים==

קטגוריה:ספר דניאל
קטגוריה:סיפורי התנ"ך
קטגוריה:אריות בתרבות
יותם אבני

יותם "דיפיילר" ("Defiler") אבני (נולד ב-3 בדצמבר 1982) הוא זמר מטאל ישראלי, סולנה של להקת Prey For Nothing.

==ביוגרפיה==

יותם אבני נולד ב-1982 בנהריה, בן בכור במשפחה בת שישה ילדים. את כינוי "Defiler" (בתרגום חופשי: "מחלל") קיבל בילדותו כגידוף.

שירת בצה"ל בחיל החינוך בפיקוד צפון. כתב באותה התקופה שירים לצד נאומים רשמיים עבור מפקדיו, לרבות גבי אשכנזי שהיה בתפקיד אלוף פיקוד צפון ושאול מופז שהיה רמטכ"ל. חלק מנאומים אותם כתב יותם אבני שילבו תרגומים משלו לקטעים משירי מטאל מפורסמים.

לאחר שחרורו מצה"ל, עבד תקופה קצרה בחדר מתים בבית חולים בנהריה. נפצע ברגלו מפגיעת רסיס במהלך הפגזות במלחמת לבנון השנייה. אותה התקופה השפיעה על חלק מתכני השירים אותם הוא כתב המשך חייו. היה חבר בלהקה חובבנית Age of strife למשך תקופה.

אבני בעל תואר ראשון בהיסטוריה ופסיכולוגיה ותואר שני בהיסטוריה וחינוך רב-תחומי.

==קריירה מוזיקלית==
===Prey For Nothing===
150px

בין השנים 2001 ל-2005 היה חבר בלהקות Frantic, Matricide וAbed. הוציא מספר שירים ומיני-אלבומים עם להקות אלו.

ב-2005 הצטרף ללהקת Prey For Nothing שנוסדה ושחיפשה זמר גרואלינג. אלבום הבכורה של ההרכב, Violence Divine ראה אור ב-2008. חלק גדול ממילות האלבום נכתוב על ידי אבני. ב-2010 הוציא ההרכב אלבום נוסף, Against All Good And Evil. גם באלבום זה אבני כתב את מרבית המילים לשירים. אלבומם השלישי, The Reasoning ראה אור ב-2014.

===שיתופי פעולה===
יותם אבני, בהופעה עם [[אינפי סנואו]]
יותם אבני עם להקת [[Scardust]]
בנוסף לעבודתו כסולן Prey For Nothing, אבני שיתף פעולה כזמר אורח עם מספר אומנים בישראל. לדוגמה, אבני שר באלבומיהם של להקות Amaseffer, Salem וכתב טקסטים עבור מגוון להקות מטאל בישראל כמו
Soul Torture, Acropolis, עם הספר ואף Orphaned Land. בנוסף, אבני השתתף כזמר אורח באלבומה של הזמרת אינפי סנואו ובהופעות חיות שלה. השתתף כזמר אורח בהופעות של להקות מטאל ישראליות רבות, כדוגמת דזרט וScardust.

אבני בנוסף הוא כתב במגזין המטאל הישראלי "מטאליסט" ומנחה תוכניות ברדיו זה רוק.

==קישורים חיצוניים==

יותם "דיפיילר" עם להקת [[דזרט]]
* [https://www.facebook.com/YotamDefiler דף פייסבוק] של יותם אבני
* [https://shoutermusic.wordpress.com/2014/12/22/prey/ "הערצה זה הכול בראש"] – ראיון עם יותם "דפיילר" אבני
* [https://shoutermusic.wordpress.com/2012/11/09/%D7%94%D7%98%D7%95%D7%A8%D7%A3-%D7%94%D7%9E%D7%97%D7%95%D7%9C%D7%9C-%D7%A9%D7%9C-%D7%94%D7%9E%D7%98%D7%90%D7%9C-%D7%91%D7%99%D7%A9%D7%A8%D7%90%D7%9C-%D7%A8%D7%90%D7%99%D7%95%D7%9F-%D7%A2%D7%9D-%D7%99/ הטורף של המטאל הישראלי] - ראיון עם יותם "דפיילר" אבני
* [http://www.metalist.co.il/ArticlePrivate.asp?id=333 מטאל בראשית - יותם Defiler אבני], כתבתו של יותם אבני, אתר מטאליסט.
* [http://www.metalist.co.il/ArticlePrivate.asp?id=337 "דפיילר" חופר - למה אין Heavy Metal ישראלי ?], כתבתו של יותם אבני, אתר מטאליסט.

==הערות שוליים==

קטגוריה:זמרי מטאל ישראלים
קטגוריה:מוזיקאי מטאל
קטגוריה:ישראלים שנולדו ב-1982
חוקת רומניה 1952

חוקת רומניה 1952 הייתה החוקה הרפובליקנית והקומוניסטית השנייה של רומניה או ליתר דיוק הרפובליקה העממית הרומנית. החוקה אושרה על ידי האספה הלאומית הגדולה של רומניה, הגוף המחוקק של רומניה בתקופה הקומוניסטית.

החוקה, נכנסה לתוקף ב-24 בספטמבר 1952 והייתה חוקה מועתקת מחוקת ברית המועצות (1936). החוקה הזאת הוחלפה ב-1965 על ידי חוקת רומניה 1965. חוקה זו מכילה פרק מבוא ו-105 סעיפים המסודרים בעשרה פרקים.

== קישורים חיצוניים ==
* [http://legislatie.resurse-pentru-democratie.org/constitutie/constitutia-republicii-populare-romane-1952.php תוכן החוקה] 

1948
קטגוריה:1952 בפוליטיקה
דן שצברג

דן שצברג (נולד ב-10 בספטמבר 1969) הוא במאי דיבוב, מפיק דיבוב ומדבב ישראלי, היה אחראי כיום על אולפני וידאופילם אינטרנשיונל.

==ביוגרפיה==
שצברג נולד בישראל הוא בוגר לימודי משחק בסטודיו למשחק ניסן נתיב, וב-1998 החל לדבב באולפני תומיתות לצד המדבבים שאולי הלוי, אסף אבידן וגדי לוי, דיבב בסדרות כגון "סיסי הנסיכה" (פרנץ, דיבובו הראשון), "חבורת בטטה", "העולם האבוד" (לורד רוקסטון וקולבר), "בוב הבנאי" (בוב ולופטי), "החנות של מופטופ" (מופטופ), "טומי ואוסקר", "הדרדסים" (בר מוח ובר כוח), "דן הדוור", "פימפה", "נזק", "פלינט בלש הזמן" (מרלוק הולמס וסופר-נינג'ה) ועוד.

החל משנת 2003, דיבב באולפני דאבי דאב את רעמסס ופרעה בסדרה "נסיכת הנילוס", ובשנת 2011 דיבב באולפני אלרום.

החל משנת 2011 דיבב בסדרות וסרטים כמו "עידן הקרח: חוגגים בגדול", "ביבי וטינה", "רובי הרובוט", "ג'ייק והפיראטים מארץ לעולם לא", "גרוג'בנד", "המיליונרים הצעירים", "מישמיש העכביש", <nowiki></nowiki>ררי האריה<nowiki></nowiki>, "מדלן היפה", "20,000 מיל מתחת למים", "אי המטמון", "ארצ'י והאדם הקדמון", "זורו המדהים", "סברינה: חברות לנצח", "דני שובבני: קרוז קונטרול", "הילד הנוסע בזמן", "דו"ח דלעת", "וולברין והאקס-מן", "מאשה והדב", "לאסי", "צבי הנינג'ה", "תומס הקטר וחברים" (כולל קריינות) ו"בקוגן".

ב-2016 דיבב את פרסי בסרט "ברבי: יחידת הריגול".

ב-2018 דיבב את פון בסרט "עולמם הסודי של גמדי הגינה", את ויין בסרט "מפלצת של מלון 3: יוצאים לחופשה", וכן נתן את קולו לסרטים "החברים הסודיים של לואי" ו"קוסמים ליום אחד: הפרח המכושף".

ב-2021 החל לדבב בסדרת הטלוויזיה "צוות פיקוויק".

==חיים אישיים==
שצברג נשוי לדורית והוא אב לחמישה ילדים. מתגורר בקיבוץ צרעה.

==קישורים חיצוניים==

קטגוריה:מדבבים ישראלים
קטגוריה:במאי דיבוב
קטגוריה:צרעה (קיבוץ): אישים
קטגוריה:ישראלים שנולדו ב-1969
שובר רוח

מבט אווירי על שוברי רוח ב[[דקוטה הצפונית]]
מזרח גרמני המקדם שתילה של שוברי רוח]]
שובר רוח הוא שיטה בתכנון חקלאי או סביבתי המאופיינת בנטיעה של שורה אחת או יותר של עצים או שיחים במטרה לספק הגנה מהרוח ולהגן על הקרקע מסחיפה. בדרך כלל נוטעים שוברי רוח סביב הגבולות של שדות, מטעים או חוות. בתכנון נכון, יכולים שוברי רוח שננטעו סביב בית להקטין את הוצאות החימום והקירור ולחסוך באנרגיה. שוברי רוח ניטעים גם במטרה למנוע משלג להיסחף לתוך כבישים או אפילו חצרות. תועלות נוספות כוללות יצירת בתי גידול לחיות הבר ובאזורים מסוימים אף כורתים את העצים שננטעו עבור מוצרי עץ.

====== בחקלאות ======
אפשר לשלב שוברי רוח ויבול מעורב בשיטות חקלאיות הקרויות "יבול בסמטאות" (alleycropping) או אגרופורסטרי . בשיטות אלה, שדות ניטעים בשורות של יבולים שונים המוקפים בשורות של עצים. עצים אלו מספקים פירות, עץ ומגנים על היבולים מהרוח. שיטה זו הצליחה במיוחד בהודו, אפריקה וברזיל שבה מגדלי הקפה שילבו בין חקלאות ליערנות.<ref></ref>

====== בתכנון סביבתי ======
שימוש נוסף בשוברי רוח הוא למסך בין חווה לכביש ראשי או לאוטוסטרדה. שוברי הרוח משפרים את נוף החווה בהסתרת הכביש, בהפחתת רעשי התנועה וביצירת מחסום בטוח בין חיות המשק הכביש.

====== מקור השם ======
באנגלית ובשפות נוספות מקובל להשתמש במונח "שובר רוח" (windbreaker) למעיל שנועד להגן מפני הרוח, מושג שתורגם לעברית כמעיל רוח.

====== שיטות אחרות ======
"שוברי רוח" הוא גם שם של סוג גדר העשויה מכותנה, ניילון, קנבס ומפרשים ממוחזרים. בגדר זו יש שלושה או יותר לוחות מוצמדים באמצעות מוטות המושחלים לכיסים שנתפרו בלוחות. את המוטות נועצים בקרקע וכך נוצרת הגדר. "שוברי רוח" או "גדרות רוח" נועדו להפחית את מהירות הרוח מעל אזורים חשופים לסחיפה כדוגמת שדות פתוחים, מצבורים תעשייתיים ופעילות תעשייתית מאובקת. כיוון שהיחס בין סחיפה למהירות הרוח הוא בחזקה שלישית אזי הפחתה של מהירות הרוח לחצי (לדוגמה) תקטין את הסחיפה במעל ל-80%.

==קישורים חיצוניים==

* [http://www.hadarnoy.co.il/?CategoryID=238&ArticleID=1037 גידור באמצעות צמחייה]
* [https://web.archive.org/web/20150626132046/http://nac.unl.edu/windbreaks.htm National Agroforestry Center (USDA)]

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:חקלאות
קטגוריה:יערנות
ירים-לים השלישי

ירים-לים השלישי (נכתב גם ירימלים; מלך בין השנים 1650–1625 לפנה"ס לערך, על פי הכרונולוגיה התיכונה) היה המלך השמיני בממלכת ימחד האמורית, שמרכזה שכן בעיר חלב שבסוריה. הוא ירש את המלך אירכבתום.

== תקופת מלוכתו ==
הוא עלה לשלטון בתקופה של התנגדות פנימית בממלכת ימחד. בתקופת שלטונו חלה עלייה בכוחה של הממלכה החתית הקדומה שהחלה במסעות כיבוש לכיוון סוריה והשפיעה בכך על ימחד.

בתחילת תקופת שלטונו, נלחם בממלכת קטנה, שכנתה של ימחד מדרום, מלחמה שתוצאותיה אינן ידועות. הירידה בכוחה של ימחד באה לידי ביטוי בתקופת שלטונו של אמיתכום מלך אללח', שהייתה ממלכה וסאלית. הוא לקח לעצמו סמכויות שלא היו קיימות לפני כן. הוא הכריז על בנו חמורבי כיורש בנוכחות ירים-לים השלישי, כשהוא מכריז שהוא משרתו של המלך הגדול של ימחד, בזמן שירים-לים לא היה שותף לבחירת היורש.

=== המלחמה בחתים ===
המלך החתי חתושיליש הראשון תקף את אללח' בשנת מלכותו השנייה, הוא כבש אותה ובכך קטע את הגישה של ממלכת ימחד לים התיכון. ירים-לים השלישי לא שלח כוחות צבא לסייע לאללח' והעיר נהרסה. לאחר מכן תקף חתושיליש הראשון את העיר אורשו, שהייתה עיר מדינה בתחום השפעתה של ימחד. ירים-לים השלישי וכרכמיש העיר השכנה, שלחו כוחות לסייע לה, אבל הסיוע לא עזר והעיר נכבשה, נשרפה ונהרסה.

החורים, בתמיכת ירים-לים השלישי, תקפו את השטחים בצפון סוריה שנכבשו על ידי חתושיליש, בזמן שהוא היה עסוק במסע מלחמה כנגד ארזווה, ממלכה במערב אנטוליה. בעקבות כך חזר חתושיליש הראשון בשנת מלכותו החמישית לצפון סוריה, הפעם כדי להילחם ישירות בעיר חלב.

בשנת מלכותו השישית תקף חתושיליש את חשום, עיר מדינה בתחום השפעתה של ימחד. ירים-לים השלישי שלח צבא בהנהגתו של המצביא זוקרסי, ואליו הצטרף המצביא זלודיס שפיקד על כוחות נוספים. הכוח המשותף כלל כ-100 מרכבות ו-100 חיילים. הקרב התנהל בהר אָטָלוּר (הרי אטלור שוכנים מצפון לחלב, לא רחוק מהרי נור, כנראה הרי כּוּרד בצפון מערב סוריה על גבול טורקיה), חתושיליש ניצח בקרב ופנה לעיר כדי לבזוז ולהרוס אותה. לאחר מכן פנה לכבוש שורה של ערי מדינה חוריות נוספות, שהיו בנות ברית של ימחד כמו זיפסנה וחחום. לאחר מכן חצה את נהר הפרת, כשהוא משווה את עצמו עם סרגון מאכד, וחזר לחתושש. ממלכת ימחד כמעט ולא מוזכרת בדיווחיו של חתושיליש הראשון. החתיתולוג טרבור ברייס הניח שחתושיליש עשה מספר ניסיונות לשים מצור על חלב, אבל העיר הייתה מוקפת בחומות מסיביות עם מאגרי מזון גדולים. כל זה יכול להביא לכישלון במצור ולפגוע בהצלחת מסע המלחמה של חתושיליש. ברייס העלה את ההשערה שחתושיליש נפצע בניסיון האחרון שלו לכבוש את העיר, פציעה שהביאה למותו בשנת 1620 לפנה"ס, בתקופת שלטונו של חמורבי השני.

שנות עלייתו לשלטון ומותו של ירים-לים השלישי הן משוערות. לאחר מותו ירש אותו בנו (אולי בו דודו) חמורבי השני. מותו התרחש לפני התקפה נוספת של חתושיליש הראשון על חלב, שהסתיימה בתבוסתו.

==הערות שוליים==

קטגוריה:מלכי ימחד
אמוץ

אמוץ הוא אביו של הנביא ישעיהו בן אמוץ שלפי מסורת חז"ל היה נביא בפני עצמו.

אמוץ לא נזכר כנביא בפני עצמו בתנ"ך. אך במסורת חז"ל הוא מופיע פעמיים: 

לפי המסופר בגמרא, אמוץ אבי ישעיהו היה נביא אחד מ-48 הנביאים שנבואתם נכתבה בתנ"ך, כשהם מזהים את איש האלוהים ואת הנביא שבאו אל אמציה כאמוץ. הגמרא אף מתייחסת למוצאו של ישעיהו ומצטטת "מסורת בידינו מאבותינו" שאמוץ היה אחיו של אמציה מלך יהודה וישעיהו היה ממשפחת המלוכה.

==הערות שוליים==

קטגוריה:בית דוד
קטגוריה:נביאים בתנ"ך
ברק (אקדח)

ה-SP-21 ברק הוא אקדח ישראלי תוצרת תעשיות נשק לישראל שפותח ב-2002. זהו אקדח חצי-אוטומטי מופעל רתע שמוצע הן בפעולה כפולה (פעולה בה סחיטת ההדק דורכת את הפטיש שמיד לאחר מכן מכה בנוקר וגורם לירי הכדור, מנגנון זה מאפשר ירי מהיר יותר בשליפה מהירה) והן בפעולה יחידה (בטיחותי יותר). האקדח נועד להגנה עצמית וכנשק אישי לכוחות משטרה.

הברק מוצע במספר קליברים נפוצים, והם:
* 9×19 מ"מ פרבלום
* סמית' וסון 40 (0.40 אינץ')
* קולט 45 (0.45 אינץ', ידוע גם כ-0.45 ACP)
הוא בנוי כך שיהיה קל יחסית להחליף בין קליברים.

בירי במטווח הוכיח הברק את עצמו כאקדח מדויק מאוד ואמין ביותר, ופעל ללא תקלות (אף שהירי נעשה באקדח משומש שלא עבר תחזוקה נאותה).

גוף הברק עשוי מפלסטיק בחלקו התחתון ומחומר פולימרי בחלקו העליון ותוכנן בצורה ארגונומית. עם זאת, בשל הרצון שקת האקדח המשמשת גם כבית המחסנית תתאים הן למחסניות רב-כדוריות של 9 מ"מ והן למחסניות של כדורי 0.45, הקת גדולה למדי ולא נוחה לבעלי ידיים קטנות. כמו כן ישנם מספר ליקויים בתכנון שמקשים על תחזוקת האקדח והופכים אותו לפגיע לשברים.

== קישורים חיצוניים ==
* אבי מור, [http://www.shotgun.co.il/shotgun/am_barak.htm האקדח שעושה ברק בעיניים] , באתר Shotgun
* [http://www.israeli-weapons.com/weapons/small_arms/barak/Barak_arms.html ברק], באתר Israeli-Weapons

קטגוריה:אקדחים
קטגוריה:נשק קל ישראלי
ח'רבת כויזבה

ח'רבת כוִיזִבָּה (נהגה - KWEZIBA) היא חורבה ארכאולוגית במזרח הרי יהודה, דרום-מזרחית לגוש עציון.

== תיאור האתר ==
החורבה נמצאת כ-2 ק"מ דרומית מזרחית לכפר אל-ערוב, על גבול מדבר יהודה, וכן 5 ק"מ מזרחית להתנחלות כרמי צור. היא שוכנת על מורדות גבעה, ברום של כ-860 מטרים מעל פני הים.

בחורבה נתגלו חרסים מהתקופות הרומית והביזנטית. בנוסף, במקום מספר שרידי מבנים, המשולבים בתוך טרסות חקלאיות, וביניהם נתגלו חרסים מימי הביניים.<ref name=":02"></ref> למרגלות החורבה מספר מעיינות, שלאורכם שרידי בריכות קדומות. מעיינות אלו מהווים מקור המים הראשי לאמת הערוב, אשר סיפקה יחד עם אמת הביאר את המים לאמת המים הרומית לירושלים.

== זיהוי אפשרי ==
בספר דברי הימים נזכרים ברשימת בני שבט יהודה .

יש סבורים שח'רבת כויזבה משמרת שם יהודי קדום – כפר כוסבה, שהיה מקומו של שמעון בן כוסבה ("בר כוכבא"), ויש המזהים אותו עם "בִקְעַת בֵּית כּוּזֵבָא", שמוזכר במדרש תנחומא.

בשנת 2009, התראיינו כמה מיוצאי החורבה בכתבה על צבי מסיני וטענו כי הם ממוצא יהודי.<ref></ref>

==קישורים חיצוניים==
* 
==הערות שוליים==

קטגוריה:קצרמר ארכאולוגיה
קטגוריה:יהודה: אתרים ארכאולוגיים
קטגוריה:מדבר יהודה
קטגוריה:גוש עציון
קטגוריה:גוש עציון: היסטוריה
קטגוריה:יישובים יהודיים בארץ ישראל בתקופת בית שני
גונאר תורודסן

גונאר תורודסן (באיסלנדית: Gunnar Thoroddsen; 29 בדצמבר 1910 - 25 בספטמבר 1983) כיהן כראש ממשלת איסלנד בשנים 1983-1980. הוא היה חתנו של אאוסגייר אאוסגיירסון — ראש ממשלתה השישי ונשיא איסלנד השני.

==קורות חייו==
בשנת 1934 תורודסן קיבל תואר במשפטים מאוניברסיטת איסלנד. באותה שנה הוא נבחר (בגיל 23 בלבד) לאלת'ינגי (הפרלמנט האיסלנדי) מטעם מפלגת העצמאות הימנית והיה חברו הצעיר ביותר בהיסטוריה. בהמשך השלים את לימודיו בדנמרק, בגרמניה ובבריטניה, כאשר במקביל (בשנים 1940-1935) התמחה בעריכת דין ברייקיאוויק.

בשנים 1959-1947 תורודסן כיהן כראש עיריית רייקיאוויק. בשנת 1948 הוא נבחר לחבר בוועד הפועל של מפלגת העצמאות. בשנים 1965-1949 (ומאוחר יותר בשנים 1983-1971) תורדסן היה חבר מועצת העיר של רייקיאוויק.

בשנים 1965-1959 תורודסן כיהן כשר האוצר של איסלנד — בממשלתו החמישית של אולאפור תורס (שבאמצע הקדנציה שלו הוחלף זמנית בתפקיד ראש הממשלה על ידי ביארני בנדיקטסון) ובתחילת כהונתה של ממשלה שהוקמה על ידי בנדיקטסון ב-1963.

בשנים 1969-1965 תורודסן היה שגרירהּ של איסלנד בדנמרק. במהלך הכהונה בתפקיד, ב-1968, הוא רץ בבחירות לנשיאות (תפקיד סמלי בעיקרו). תורודסן קיווה להחליף בתפקיד את חותנו אאוסגייר אאוסגיירסון, שהיה נשיא מאז שנת 1952. בתחילת המירוץ תורודסן הוביל בסקרי דעת הקהל, אך לבסוף הוא נוצח על ידי כריסטיאן אלדיארן.

בשנים 1974-1968 תורודסן היה שר התעשייה ושר הרווחה בממשלתו של גייר הלגרימסון. בשנים 1976-1968 הוא כיהן כשופט בבית המשפט העליון. ב-1978 תורודסן נבחר לסגן יו"ר מפלגת העצמאות.

בשנים 1983-1980 תורודסן היה ראש ממשלת איסלנד. הוא כיהן בתפקיד זה אחרי שמנהיג מפלגה העצמאות — גייר הלגרימסון — סירב להקים ממשלה בראשותו בשיתופה של המפלגה הפרוגרסיבית, על אף הניצחון של מפלגתו בבחירות שנערכו בדצמבר 1979 (משום שמנהיג הפרוגרסיבים בשנות ה-70, אולאפור יוהאנסון, הקים פעמיים באותו עשור ממשלה בראשותו ללא מפלגת העצמאות — למרות היותה של מפלגה זו הגדולה באלת'ינגי). תורודסן הוביל את מיעוט חברי האלת'ינגי ממפלגת העצמאות שהיו מוכנים לשיתופה של המפלגה הפרוגרסיבית בממשלתם החדשה והקים ממשלה בראשותו בפברואר 1980.

תורודסן היה ראש הממשלה המבוגר ביותר בתולדות איסלנד — בן 69 בזמן השבעתו. בבחירות שנערכו באפריל 1983 תורודסן לא הציג את מועמדתו לאלת'ינגי (בגלל מחלתו). בבחירות אלה מפלגת העצמאות נותרה המפלגה הגדולה ביותר, אך מנהיג שותפתה בממשלה היוצאת — יו"ר המפלגה הפרוגרסיבית סטינגרימור הרמנסון — הוא שהקים את הממשלה במאי של אותה שנה. מפלגת העצמאות הייתה חלק מממשלתו של הרמנסון. בספטמבר 1983 מחלתו של תורודסן הביאה למותו.

==קישורים חיצוניים==
* [http://www.althingi.is/altext/cv/is/?nfaerslunr=212 מידע אודותיו באתר האלת'ינגי (הפרלמנט האיסלנדי)] 

קטגוריה:ראשי ממשלת איסלנד
קטגוריה:שגרירי איסלנד בדנמרק
קטגוריה:ראשי עיריית רייקיאוויק
קטגוריה:ילידי 1910
קטגוריה:נפטרים ב-1983
אמת הערוב

אמת הערוב
אמת הערוּב היא אמת מים קדומה בהרי יהודה, אשר יחד עם אמת הביאר, סיפקה את המים לאמת המים הרומית לירושלים.

ראשיתה של האמה במעיינות כוזיבה, כ-2 ק"מ דרומית מזרחית לכפר אל-ערוב, על גבול מדבר יהודה. ממעיינות אלו נמשכת האמה לכיוון צפון מערב, עוברת במעיין עין א-דלבה, ומגיעה לבריכת הערוב, הנמצאת למרגלות ח'רבת אלערוב, ובסמוך לכפר המודרני אלערוב.

בריכת הערוב בנויה בסגנון בריכות שלמה, אך קטנה מהן. מהבריכה ממשיכה אמת המים לכיוון מזרח, ובהמשך פונה צפונה, וממשיכה בפיתולים רבים עד בריכות שלמה. בתוואי האמה מצויים גשר קדום ושלוש מנהרות תת-קרקעיות החצובות בסלע.

אמת הערוב מתוארכת לראשית המאה ה-1 לספירה, בתקופת פונטיוס פילאטוס, בהתאם לתיאוריו של יוסף בן מתתיהו ולממצאים הארכאולוגיים.

==לקריאה נוספת==
* צביקה צוק, מים בקצה המנהרה - לטייל במפעלי המים הקדומים, יד יצחק בן-צבי, 2011, עמ' 278-276.

קטגוריה:יהודה: אתרים ארכאולוגיים
קטגוריה:גוש עציון
קטגוריה:מבני אספקת מים בישראל
קטגוריה:גוש עציון: היסטוריה
TS אנטרטיינמנט

TS אנטרטיינמנט (באנגלית: TS Entertainment, בקוריאנית: 티에스이엔티이알) היא חברת תקליטים ובידור דרום קוריאנית שנוסדה בשנת 2008 על ידי קים טה-סונג. המטה הראשי של החברה ממוקם בכתובת 788-6, האנאם-דונג, יונגסן-גו, סיאול, קוריאה הדרומית. החברה משמשת כבית לאמנים כמו B.A.P, Secret, צמד ההיפ-הופ Untouchable ו-Sonamoo.

== היסטוריה ==
TS אנטרטיינמנט נוסדה על ידי קים טה-סונג באוקטובר 2008. החברה החתימה את הלהקה Untouchable בתור האומנים הראשונים שלה והוציאו לאור את סינגל הבכורה שלהם "It's Okay" באותו החודש.

באוקטובר 2009, החברה השיקה באופן רשמי את להקת הבנות המורכבת מ-4 חברות, Secret. הלהקה נחשפה לראשונה בפני הציבור על ידי תוכנית הריאליטי "Secret Story" אשר שודרה בערוץ Mnet. ב-13 באוקטובר 2009, סינגל הבכורה של הלהקה "I Want You Back" יצא לאור.

ביולי 2011, החברה מיסדה את עצמה מחוץ לקוריאה הדרומית באמצעות הקמת המטה TS Japan בטוקיו, יפן.

בינואר 2012, החברה השיקה באופן רשמי את להקת הבנים המורכבת מ-6 חברים, B.A.P. חברי הלהקה נחשפו לראשונה בפני הציבור באמצעות התוכנית הדוקומנטרית "Ta-Dah, It's B.A.P" אשר שודרה בערוץ SBS MTV Korea ב-8 בינואר 2012. 

ב-29 בדצמבר 2014, החברה השיקה את להקת הבנות המורכבת מ-7 חברות, Sonamoo.

==מחלוקת==
===בקשה לסיום החוזה עם החברה===
ב-26 בנובמבר 2014 ששת חברי הלהקה B.A.P באופן קולקטיבי הגישו תביעה כנגד TS אנטרטיינמנט על מנת לסיים את החוזה שלהם. הנימוק לכך היה תנאים לא טובים וחלוקת רווחים לא שוויונית בין האומנים לבין החברה. ביום שלמחרת, החברה הוציאה הודעה לתקשורת שבה הם אמרו כי טענותיהם של האומנים אינן נכונות, כשהם מצהירים "לא היה יחס לא הוגן כלפי האומנים וכן סעיפים לא הוגנים בחוזה". ב-1 באוגוסט, B.A.P חזרו לחברה TS לאחר ששני הצדדים הגיעו להסכם.

==אומנים==
===קבוצות===
* Untouchable
* Secret
* B.A.P
* Sonamoo

===זמרי סולו===
* Song Jieun
* Jun Hyoseong
* Bang Yong-guk

===שחקנים ושחקניות===
* Han Soo-yeon
* Han Sunhwa
* Jun Hyoseong
* Song Jieun
* Jung Hana

==קישורים חיצוניים==

* [https://web.archive.org/web/20120103092902/http://tsenter.co.kr/ Official website]

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:חברות תקליטים דרום-קוריאניות
הוקון השני, מלך נורווגיה

הוקון זיגורדסון (בנורווגית: Haakon Sigurdsson, היה ידוע גם בכינוי הוקון רחב הכתפיים - Haakon Herdebrei; 1147 – 7 ביולי 1162) היה מלך נורווגיה מ-1157 ועד מותו תחת השם הוקון השני בתקופת מלחמת האזרחים הנורווגית.

==חייו==
הוקון נולד כבנו הבלתי חוקי של זיגורד השני. ב-1157 הוא נקבע כיורשו של דודו, אייסטיין השני, שהיה מלך שותף יחד עם אחיו, אינגה הראשון ואביו של הוקון. לאחר מותם של אייסטיין וזיגורד היה אינגה לשליט היחיד של נורווגיה.

תומכיהם לשעבר של זיגורד השני ושל אייסטיין השני התלכדו מאחורי הוקון וחידשו את מאבקם נגד אינגה בהנהגתו של זיגורד הברדסון מהדמרק. ב-3 בפברואר 1161 הובס אינגה ונהרג בשעה שהוביל את אנשיו לקרב נגד הוקון השני ליד אוסלו, לאחר שרבים מאנשיו בהנהגת גודרד אולפסון, ערקו לצדו של הוקון.

ב-7 ביולי 1162 נהרג הוקון השני בקרב סקן, לא הרחק מואויה שברומסדל. לאחר מותו של אינגה התלכדו תומכיו מאחורי האציל ארלינג סקקה ובנו, מגנוס החמישי, שירש את כסאו של הוקון השני.

==מלחמת האזרחים==
מלחמת האזרחים הנורווגית התמשכה על תקופה של 110 שנים. היא החלה עם מותו של זיגורד הראשון ב-1130 והסתיימה ב-1240 עם מותו של הדוכס סקול בורדסון. במהלך תקופה זו התנהלו כמה עימותים מוגבלים ברמות שונות של עצימות. הרקע לעימותים אלו היו סדר הירושה הנורווגי שהיה לא ברור, המצב החברתי והמאבק בין המלך לבין הכנסייה. במלחמה זו היו שתי סיעות שבתחילה לא היו ידועות בשמם, אך בסופו של דבר הן כונו ה"בגלר" וה"בירקביינר". סיעות אלו נסמכו בדרך כלל על מנהיג בובה שהיה בן למשפחת המלוכה או טוען לכתר.

==קישורים חיצוניים==

* 

קטגוריה:מלכי נורווגיה
קטגוריה:ילדי משפחות מלוכה
קטגוריה:ילידי 1147
קטגוריה:נפטרים ב-1162
קנדיס היל

קנדיס היל (באנגלית: Candace Hill; נולדה ב-11 בפברואר 1999) היא אתלטית אמריקאית, אלופת העולם לנוער בריצת 100 מטר ובריצת 200 מטר.

==ביוגרפיה==
היל גדלה בקונירס שבג'ורג'יה, בתם של גארי ולורי ולה אחות צעירה בשנה. 

בגיל 12 החלה להתחרות בריצה, ב-2013 זכתה באליפות ג'ורג'יה לתיכונים דרג 6A (הדרג הגבוה ביותר) בריצות 100 מטר ו-200 מטר וכן באליפות ארצות הברית, ב-2014 חזרה על הישג זה וכן שברה בריצות אלו את שיאי מדינת ג'ורג'יה לגילאי נוער. ביוני 2015 קבעה תוצאה של 10.98 שניות בריצת 100 מטר בתחרות שנערכה בוושינגטון, זוהי התוצאה הטובה בעולם עד גיל 16 והתוצאה הטובה ביותר בארצות הברית עד גיל 19. חודש לאחר מכן השתתפה באליפות העולם באתלטיקה לנוער שהתקיימה בקאלי שבקולומביה, היא זכתה במדליית זהב בריצת 100 מטר בתוצאה של 11.08, שיא אליפות חדש ובמדליית זהב בריצת 200 מטר בתוצאה של 22.43 שניות. היא נבחרה לאתלטית השנה בתיכונים בארצות הברית לשנת 2015-2014 והייתה בכך לספורטאית השנייה שזכתה בתואר כבר בשנתה השנייה בתיכון, לאחר מריון ג'ונס. בדצמבר 2015 הודיעה על מעבר לקריירה מקצוענית וחתמה על חוזה אימוץ עם חברת אסיקס. 

ביולי 2016 זכתה במדליית זהב בריצת 100 מטר באליפות העולם באתלטיקה עד גיל 20, כשקבעה שיא אליפות של 11.07 שניות. ב-2017 סיימה במקום השלישי בריצת 300 מטר באליפות ארצות הברית באולם.

==קישורים חיצוניים==

* [http://www.nytimes.com/2015/12/18/sports/16-year-old-candace-hill-sprints-into-professional-track.html16-Year-Old Sprints Right Into Professional Track], הניו יורק טיימס, 17 בדצמבר 2015
* [http://europe.newsweek.com/candace-hill-too-fast-too-young-too-smart-329299?rm=euCANDACE HILL SPRINTS INTO HISTORY], ניוזוויק, 25 ביוני 2015
* [http://edition.cnn.com/2015/07/09/sport/candace-hill-interview/ Candace Hill: The fastest girl of all time], אתר CNN, 16 ביולי 2015

==הערות שוליים==

קטגוריה:אצניות אמריקאיות
קטגוריה:אמריקאיות שנולדו ב-1999
קטגוריה:אמריקאים שנולדו ב-1999
ח'רבת סריסיה

ח'רבת סריסיה היא חורבה ארכאולוגית במערב השומרון.

החורבה נמצאת על גבעה בסמוך מצפון לכביש 5, כקילומטר ממערב ליישוב אלקנה, וכוללת שרידי מבנים ובורות מהתקופה הרומית.

הזיהוי המקובל לחורבה הוא עם היישוב המופיע באונומסטיקון של אוסביוס, מתחילת המאה ה-4 לספירה, בשם BethSarisa ("בית שרישה" או "בית סריסה"), הנזכר באזור שבו נמצאת החורבה.

בסמוך לחורבה עובר מסלול הטיולים שביל שער השומרון, המתחיל ביישוב שערי תקווה.

==הערות שוליים==

קטגוריה:השומרון: אתרים ארכאולוגיים
קטגוריה:קצרמר ארכאולוגיה
אלכסיי דיומין

גנרל לויטננט אלכסיי גנאדייביץ' דיומין (ברוסית: Алексей Геннадьевич Дюмин) הוא מדינאי רוסי, גיבור רוסיה ואיש צבא לשעבר, משמש כעוזרו של נשיא רוסיה. במאי 2024 מונה למזכיר מועצת המדינה של רוסיה, גוף תיאום נשיאותי ומייעץ בענייני שלטון מקומי ומדיניות פנים.

כיהן כמושל מחוז טולה מ-5 בפברואר 2016 עד מאי 2024. כיהן במשך כחודשיים כסגן שר ההגנה הרוסי ומפקד יחידת הספצנאז, וכן פיקד על המטה הכללי של צבא היבשה הרוסי.

==ביוגרפיה==
===משפחתו===
אלכסיי דיומין נולד באוגוסט 1972 בעיר קורסק. אביו, הגנרל גנאדי ואסילייביץ' דיומין, היה רופא צבאי, והחל משנת 2013 ניהל את מינהל 4 במשרד ההגנה הרוסי האחראי לרפואה צבאית. אחיו הצעיר ארטיום דיומין מנהל את חברת פרודמרקט, ובאפריל 2014 היה למנהל קומפלקס הספורט 'אולימפיסקי' במוסקבה. אמו הייתה מורה.

===ילדותו===
בילדותו התגורר דיומין בקלוגה ובוורונז', לשם נשלח אביו במסגרת תפקידו. בשנת 1994 השלים השכלתו במכון הצבאי הגבוה להנדסה, רדיו ואלקטרוניקה בוורונז' (VVIURE) ושירת בכוחות המיוחדים של צבא רוסיה במחוז מוסקבה.

===המאבטח של פוטין===
בשנת 1995 שירת בשירות האבטחה הפדרלי בהמלצת חבר מילדות ועד מהרה עבר לשירות הביטחון הנשיאותי למעגל האבטחה של נשיא רוסיה. דיומין היה קצין האבטחה במעון המגורים הנשיאותי של פוטין בתקופת הקדנציה הראשונה והשנייה שלו בשנים 1999–2007.

ב-2007 היה לראש מערך האבטחה של ראש ממשלת רוסיה דאז, ויקטור זובקוב. עם מינויו של פוטין לראש הממשלה המשיך דיומין לנהל את מערך האבטחה עבור ראש הממשלה והיה אחראי לסידורי האבטחה של פוטין לאורך שנות כהונתו בממשלה (2008- 2012).

ב-2012 מונה לסגן ראש מחלקה בשירות הביטחון הנשיאותי.
===איש צבא===
ב-2014 מונה על ידי ולדימיר פוטין לכהן כמפקד כוחות המבצעים המיוחדים של צבא רוסיה, שנטלו חלק משמעותי באירועי סיפוח חצי האי קרים לרוסיה. ב-2015 היה למפקד המטה הכללי של צבא היבשה הרוסי וסגנו הראשון של מפקד צבא היבשה הרוסי.
===קריירה ציבורית ופוליטית ===

אלכסיי דיומין עם שר ההגנה סרגיי שוייגו, [[29 בינואר 2016.]]
בדצמבר 2015 הוא מונה לסגנו של סרגיי שוייגו והיה לסגן שר ההגנה הרוסי (האחראי על המוכנות הצבאית) עד פברואר 2016. ב-2 בפברואר 2016 אלכסיי דיומין מונה לממלא מקום מושל מחוז טולה עד לבחירות לרשויות המקומיות שתוכננו ל-18 בספטמבר 2016 בהן ניצח ברוב קולות ומונה כמושל המחוז. בתפקיד זה החליף את ולדימיר גרוזדב.<ref></ref><ref></ref><ref></ref><ref></ref>

במאי 2024 מונה לשמש כעוזרו של נשיא רוסיה ומזכיר מועצת המדינה הרוסית.

==חייו האישיים==
דיומין הוא חובב גדול של הוקי קרח והוא חבר במועצה המייעצת של מועדון ההוקי סק"א פטרבורג.

==קישורים חיצוניים==

* 

* 
* 

==הערות שוליים==

קטגוריה:פוליטיקאים רוסים
קטגוריה:מקבלי עיטור ההצטיינות למען המולדת
קטגוריה:אנשי שירות האבטחה הפדרלי הרוסי
קטגוריה:רוסים שהוטלו עליהם סנקציות של מחלקת האוצר של ארצות הברית
קטגוריה:רוסים שנולדו ב-1972